
LITSENTSILEPING nr ….
 
Tallinnas digiallkirjastamise kuupäeval

 
Telia Eesti AS, registrikood 10234957, asukohaga Mustamäe tee 3, Tallinn 15033 (edaspidi nimetatud Telia või litsentsiandja), mida esindab ärikliendiüksuse direktor Kristjan Kukk, kes tegutseb volikirja alusel ja 
Tallinna linn, kes on volitanud Tallinna Transpordiametit, registrikood 75028252 (edaspidi nimetatud Tallinna Transpordiamet või litsentsisaaja), mida esindab juhataja Indrek Gailan, kes tegutseb põhimääruse alusel (ühiselt nimetatud pooled) 

ja võttes arvesse, et:

a) Tallinna Transpordiamet (Hankija) on korraldanud riigihanke 
„Parkimistasu maksmise korraldamine, kontrollimine ja viivistasu määramine viitenumbriga 290372, CPV kood 98351110-2 parkimiskorralduse teenus“, mille võitis Europark Estonia OÜ

b) Telia pakub Europark Estonia OÜ-le maksete vahendust ja makseviise, mis võimaldavad Tallinna linna avalikel tasulistel parkimisaladel (edaspidi Parkimistsoonid) parkimist kasutavatel isikutel tasuda parkimisteenuste eest mobiiltelefoniga kas Telia mobiilsideteenuse arve vahendusel või siis vastava tehnilise võimaluse olemasolul mobiilirakenduses realiseeritud kaardimakselahenduse vahendusel (edaspidi Makseviis). Telia pakub arveldusteenust vastavate eraldiseisvate kokkulepete alusel Elisa Eesti AS´le (edaspidi Elisa) ja Tele2 Eesti AS´le (edaspidi Tele2), et võimaldada nimetatud sideoperaatorite klientidel kasutada samasuguseid võimalusi tasuda parkimise eest eelviidatud makseviise kasutades.


sõlmivad lepingu (edaspidi Leping) järgmistel tingimustel:

1. Lepingu eesmärk ja sisu

1.1 Käesoleva Lepingu sõlmimisega Telia annab Tallinna Transpordiametile lihtlitsentsi ilma all-litsentside edasiandmise õiguseta Telia infosüsteemi (MCP arveldusplatvorm) kasutamiseks avaliku ülesande täitmiseks seoses tasulise parkimiskorraldusega kohaliku omavalituse poolt opereeritavatel aladel.
1.2 Tallinna Transpordiametil on õigus Telia infosüsteemi kasutada üksnes järgmistel eesmärkidel:
1.2.1 saada infot Makseviisi tehingute kohta;
1.2.2 täita ülesandeid parkimisvaiete lahendamisel.
1.3 Tallinna Transpordiamet isikuandmete vastutava töötlejana töötleb järgmisi isikuandmeid: Tallinna linna parkimistsoonide parkimisandmed, milleks on mobiiltelefoni number, sõiduki registreerimismärk, parkimise alguse ja lõpu aeg, konkreetne parkimise tsoon, parkimise maksumus, parkimisteenuse kasutamise moodus (kõne, SMS, mobiilirakendus). Tallinna Transpordiamet vastutab vastutava töötlejana selle eest, et isikuandmete töötlemine toimub kehtival õiguslikul alusel õiguspäraste eesmärkide saavutamiseks ning andmesubjektid on isikuandmete töötlemisest teadlikud.
1.4 Telia Infosüsteemi intellektuaalne omandiõigus kuulub Teliale.

2. Poolte õigused ja kohustused

2.1 Tallinna Transpordiametil on õigus Lepingu punktis 1.1. nimetatud Telia infosüsteemi kasutada üksnes käesolevas Lepingus sätestatud eesmärgil ja ulatuses. Masin- ja masspäringute teostamine välistest süsteemidest on keelatud.
2.2 Tallinna Transpordiamet kohustub hoidma Telia infosüsteemi konfidentsiaalsena ja mitte avaldama seda kolmandatele isikutele ilma Telia eelneva kirjaliku nõusolekuta.
2.3 Tallinna Transpordiametil ei ole õigust:
2.3.1  anda Telia infosüsteemi kasutamise õigust kolmandatele isikutele v.a töötajatele, kellele on Tallinna Transpordiameti vastava sisemise korraldusega andnud õigused infosüsteemi kasutamiseks;
2.3.2  Litsentsi objekti (Telia infosüsteemi) edasi müüa, rentida, laenutada ega muul viisil kolmandatele isikutele üle anda.
2.4 Telial on õigus teha infosüsteemi muudatusi tulenevalt tehnilisest või sisulisest arengust.
2.5  Telia annab Tallinna Transpordiametile infosüsteemi kasutamise õiguse tasuta. 

3. Parkimistsoonid
3.1. Lepingu sõlmimise hetkel kehtivad Parkimistsoonid on VANALINN, VANALINN15, SÜDALINN, SÜDALINN15, KESKLINN, KESKLINN15, PIRITA, PIRITA15. 

4. Vastutus ja vaidluste lahendamine

4.1 Tallinna Transpordiamet kohustub hüvitama Telia nõudmisel käesoleva Lepingu rikkumisest põhjustatud kahju.
4.2  Kõik Lepingust tulenevad vaidlused lahendatakse poolte läbirääkimiste teel. Kui kokkulepet ei saavutata, lahendatakse vaidlus Harju Maakohtus.

5. Lepingu kehtivus

5.1 Käesolev litsentsileping jõustub tagasiulatuvalt alates 02.09.2025 ja lõpeb tähtajaliselt 02.03.2026. Käesolev leping võib lõppeda varasemalt juhul kui Telia Infosüsteemi kasutamise vajadus on ära langenud või Telia ja Europark Estonia OÜ vahel ülalmärgitud koostöö lõppemisel.
5.2 Lepingut võib erakorraliselt üles öelda, kui üks pool rikub oluliselt Lepingust tulenevaid kohustusi ja ei ole rikkumist kõrvaldanud 30 päeva jooksul pärast kirjaliku hoiatuse saamist.
5.3 Lepingut võib muuta üksnes poolte kirjalikul kokkuleppel. 
6. Poolte kontaktandmed 

	Litsentsiandja: Telia Eesti AS
Kontaktisik: Piret Sternhof
Telefon:+372 505 5366
e-posti aadress: piret.sternhof@telia.ee
	Litsentsisaaja: Tallinna Transpordiamet
Kontaktisik: Martin Nelis
Telefon: +372 640 4310
e-posti aadress: martin.nelis@tallinnlv.ee

	
	



Allkirjad:

Telia Eesti AS						Tallinna Transpordiamet

Kristjan Kukk						Indrek Gailan
/allkirjastatud digitaalselt/	 	 	 	/allkirjastatud digitaalselt/
	
	
	



